શહેરના હાર્દસમા નિર્મલા રોડ પર આવેલ તિરૂપતિનગરમાં સવન રેસીડેન્સીના વૈભવી ફલેટમાં રહેતા ફાઈનાન્સરે ઝેરી દવા પી આપઘાત કરી લેતાં જૈન વણિક પરિવારમાં કરૂણ કલ્પાંત સજાર્યો છે. બનાવના પગલે ગાંધીગ્રામ પોલીસે તપાસ કરતા 10 પાનાની સ્યુસાઈડ નોટ મળી આવતા પોલીસે વધુ તપાસનો ધમધમાટ શરૂ કર્યો છે. બનાવ અંગેની પોલીસમાંથી જાણવા મળતી વિગતો મુજબ આજે સવારે નિર્મળા રોડ પર આવેલ તિરૂપતિનગર શેરી નં.2માં પારસ હોલ પાસે આવેલ સવન રેસીડેન્સી બ્લોક નં.104માં રહેતા સુધીરભાઈ દુર્લભભાઈ કોઠારી ઉ.વ.53 નામના જૈન વણિક પ્રાૈઢે આજે સવારે પોતાના ઘરે ઝેરી દવા પી આપઘાત કરી લીધો હોવાની જાણ પોલીસમાં તેના વેવાઈ હિતેષભાઈએ કરતા ગાંધીગ્રામ પોલીસ સ્ટેશનના પીએસઆઈ રાજદીપસિંહ જાડેજા, રાઈટર દિગ્વીજયસિંહ સહિતનો પોલીસ કાફલો ઘટનાસ્થળે દોડી ગયો હતો.